OpenLLM-France/wikimedia huggingface dataset:
# Torrent de Pareis

El Torrent de Pareis, a l'illa de Mallorca, és un torrent que comença al lloc anomenat s'Entreforc, per la confluència de dos torrents: el Torrent del Gorg Blau o Sa Fosca i el Torrent de Lluc. Després de recórrer una distància d'uns 3,3 km, entre grans penya-segats càrstics, desemboca en l'indret anomenat s'olla, un tram on el llit del torrent s'eixampla considerablement i on presenta gorgs permanents. La desembocadura forma una petita cala de grava vora la mar, unida per un camí de vianants al nucli turístic de sa Calobra, situat a poca distància. El torrent de Pareis creua les possessions de Cosconar, Escorca, Sa Casa Nova i es Bosc, i en total, comptant els seus afluents, té una conca hidrogràfica d'uns 46,5 km². Aquest torrent és molt transitat pels excursionistes, que fan la baixada del barranc partint d'Escorca per arribar fins al nucli turístic de Sa Calobra. El 2003, juntament amb el Gorg Blau i Lluc, el Torrent de Pareis fou declarat Monument Natural.
Es desconeix l'etimologia del nom Pareis. Hi ha diferents teories que proposen el seu origen: del substantiu plural pareis (=parells) explicable per la semblança o paritat dels penyals que voregen el torrent a dreta i esquerra (Diccionari català-valencià-balear); de l'antic perei (= paret) que designa unes altes muralles rocoses (Enric Moreu-Rey); de paraís, lloc pregon de les naus, la sentina de les embarcacions (Joan Coromines); de paradís, un indret sublim o de benestar (Cosme Aguiló Adrover); i finalment de paraís, per anomenar llocs amb bones condicions de refugi o redòs per a les embarcacions (Francesc Canuto Bauçà).
El primer diumenge de juliol s'hi celebra un concert de música coral, que va posar en marxa el 1963 el pintor català resident a Valldemossa, Josep Coll i Bardolet. Organitzada per Bankia i l'Obra Social Sa Nostra, aquesta actuació aprofita l'acústica especial de s'olla i la bellesa de l'entorn d'aquest indret.

## Referències

* ↑ Decret 53/2003, de 16 de maig, de declaració del Monument Natural dels torrents de Pareis, del Gorg Blau i de Lluc Arxivat 2011-09-03 a Wayback Machine. PDF
* ↑ Antoni Ordinas Garau; Gabriel Ordinas Marcé, Antoni Reynés Trias. Torrent de Pareis. Palma: Moll, 1996. ISBN 84-273-0766-7.
* ↑ Canuto Bauçà, Francesc «El torrent de Pareis. Nova proposta etimològica». XXI Jornada d’Antroponímia i Toponímia. Santa Maria del Camí, 2008.
* ↑ «Concerts: El 52è Concert al Torrent de Pareis». CulturaPalma.com. Arxivat de l'original el 2023-06-16. [Consulta: 16 gener 2021].
* ↑ «Concert al Torrent de Pareis». Firesifestesdemallorca.com. Arxivat de l'original el 2021-01-26. [Consulta: 16 gener 2021].

## Enllaços externs

* Fitxa del torrent (francès)
* Guia de Mallorca: Torrent de Pareis a peu Arxivat 2019-07-19 a Wayback Machine.
# Prionodon

Els linsangs asiàtics són dues espècies classificades de la subfamília Prionodontinae, de la família Viverridae. Pertanyen al gènere Prionodon. El nom linsang prové del javanès linsang o wlinsang, el qual se sol traduir erròniament com llúdria als diccionaris anglesos. Els linsangs són nocturns i, generalment habitants solitaris dels arbres. Són carnívors i s'alimenten d'esquirols i altres rosegadors, petits ocells, lizards e insectes. La seva mida és generalment una mica superior als 30cm, amb una cua que és més del doble d'aquesta mida. Tenen el cos llarg i amb potes curts, que els dona una aparença baixa. Totes les espècies tenen el cos groguenc amb taques negre, encara que la distribució i la naturalesa de les marques varia segons les espècies. Les espècies de linsang asiàtic són el linsang ratllat (Prionodon linsang) i el Linsang tacat (Prionodon pardicolor). Ambdós gèneres de linsangs (l'asiàtic Prionodon i l'africà Poiana) anteriorment es classificaren dins la subfamília Viverrinae, juntament amb altres gèneres, però les investigacions recents suggereixen que les seves autèntiques relacions poden ser diferents. Els linsangs destaquen per la seva semblança morfològica amb els gats, de la família Felidae, que és més gran que altres vivèrrids. Com la relació entre linsangs i gats es creia que era més aviat distant (els dos grups pertanyents a diferents famílies dins del clade dels feliformes), aquesta semblança es va considerar com a exemple de convergència evolutiva.

## Bibliografia

* Gaubert, P., & Veron, G. «Exhaustive sample set among Viverridae reveals the sister-group of felids: the linsangs as a case of extreme morphological convergence within Feliformia» (en anglès). Proceedings of the Royal Society, Series B, 270, 270, 1532, 2003, pàg. 2523. DOI: 10.1098/rspb.2003.2521. PMC: 1691530. PMID: 14667345.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Vattenfall Cyclassics 2006

La Vattenfall Cyclassics 2006 fou l'11a edició de la cursa ciclista Vattenfall Cyclassics. Fins a l'edició anterior la cursa s'havia anomenat HEW Cyclassics, prenent a partir d'aquesta edició el nom de Vattenfall Cyclassics. Es va disputar el 30 de juliol de 2006 sobre una distància de 250,5 quilòmetres, sent la divuitena prova de l'UCI ProTour de 2006. El vencedor fou l'espanyol Óscar Freire (Rabobank ProTeam), que s'imposà a l'esprint a Erik Zabel i Filippo Pozzato.

## Resultats

| | Ciclista | Equip | Temps |
| 1 | Óscar Freire (ESP) | Rabobank ProTeam | 5h 30' 03" |
| 2 | Erik Zabel (GER) | Team Milram | m. t. |
| 3 | Filippo Pozzato (ITA) | Quick Step-Innergetic | m. t. |
| 4 | Nick Nuyens (BEL) | Quick Step-Innergetic | m. t. |
| 5 | Gerald Ciolek (GER) | Team Wiesenhof-AKUD | m. t. |
| 6 | Grégory Rast (SUI) | Phonak | m. t. |
| 7 | Samuel Dumoulin (FRA) | AG2R Prévoyance | m. t. |
| 8 | Giuliano Figueras (ITA) | Lampre-Fondital | m. t. |
| 9 | Danilo Napolitano (ITA) | Lampre-Fondital | m. t. |
| 10 | Manuele Mori (ITA) | Saunier Duval-Prodir | m. t. |

## Enllaços externs

* Web oficial de la cursa Arxivat 2011-04-23 a Wayback Machine.
* Resultats de la Vattenfall Cyclassics 2006
# Kelly Clark

Kelly Clark (Newport, Estats Units, 1983) és una esquiadora estatunidenca, especialista en surf de neu, guanyadora de tres medalles olímpiques.

## Biografia

Va néixer el 26 de juliol de 1983 a la ciutat de Newport, població situada a l'estat de Rhode Island.

## Carrera esportiva

Especialista en la pràctica surfista del migtub, va participar, als 18 anys, en els Jocs Olímpics d'Hivern de 2002 realitzats a Salt Lake City (Estats Units), on aconseguí guanyar la medalla d'or en la prova de migtub. En els Jocs Olímpics d'Hivern de 2006 realitzats a Torí (Itàlia) finalitzà en quarta posició en aquesta mateixa prova. Posteriorment, en els Jocs Olímpics d'Hivern de 2010 realitzats a Vancouver (Canadà) aconseguí guanyar la medalla de bronze.
En els Jocs Olímpics d'Hivern de 2014 realitzats a Sotxi (Rússia) aconseguí novament guanyar la medalla de bronze en la prova de migtub femení. No pogué repetir aquests èxits als Jocs Olímpics d'hivern de 2018.

## Referències

* 1 2 «Olympedia – Kelly Clark». [Consulta: 11 desembre 2021].

## Enllaços externs

* (anglès) www.fis-ski.com - Kelly Clark Arxivat 2012-11-12 a Wayback Machine.
# Roberto Sgambelluri

Roberto Sgambelluri (Melito di Porto Salvo, Calàbria, 6 d'abril de 1974) va ser un ciclista italià, que fou professional entre 1997 i 2004. Les seves principals victòries foren una etapa al Giro d'Itàlia, l'edició del 1996 del Baby Giro i 2 medalles d'argent al Campionat del món de 1996.
Durant el Giro d'Itàlia de 2002, va ser exclòs, a conseqüència d'un control realitzat al Giro del Trentino, unes setmanes abans, on va donar positiu. Degut això, va ser sancionat per 6 mesos per la federació Italiana, i l'any 2003, no va trobar cap equip.

## Palmarès

* 1996
** 1r al Baby Giro
** Vencedor de 3 etapes al Tríptic de les Ardenes
** Medalla d'argent al Campionat del món en ruta sub-23
** Medalla d'argent al Campionat del món en contrarellotge sub-23
* 1997
** Vencedor d'una etapa del Giro d'Itàlia
* 1999
** 1r al Trofeo dello Scalatore i vencedor d'una prova

### Resultats al Giro d'Itàlia

* 1997. 32è de la classificació general. Vencedor d'una etapa
* 1998. 19è de la classificació general.
* 1999. 10è de la classificació general.
* 2000. 33è de la classificació general
* 2001. 33è de la classificació general
* 2002. Exclòs

### Resultats a la Volta a Espanya

* 1997. Abandona
* 1998. 37è de la classificació general
* 2000. 37è de la classificació general
* 2001. 63è de la classificació general
* 2004. 79è de la classificació general

## Referències

* ↑ Six months suspension for Sgambelluri, Ongarato and Conti

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# UNetbootin

UNetbootin (Universal Netboot Installer) és una utilitat multiplataforma que pot crear sistemes USB en viu i pot carregar diverses utilitats del sistema o instal·lar varies distribucions de Linux i altres sistemes operatius sense CD.

## Modes
### Instal·lació USB

Aquest mode d'instal·lació crea unitats flash USB d' arrencada i discs durs USB d'arrencada; és un creador Live USB.
* Multiplataforma (disponible per a Windows, Linux i Mac OS X)
* Instal·lació no destructiva (no dona format al dispositiu) mitjançant Syslinux .
* Admet les distribucions principals de Linux, com ara Ubuntu, Fedora, openSUSE, CentOS, Gentoo, Linux Mint, Arch Linux, Mandriva, MEPIS, Slackware, així com FreeDOS, FreeBSD i NetBSD.
* Pot carregar diverses utilitats del sistema, com ara Ophcrack, BackTrack.
* Es poden carregar altres sistemes operatius mitjançant imatge ISO descarregada prèviament o fitxers d’ imatges del disc dur o disquet.
* Detecta automàticament tots els dispositius extraïbles.
* Admet la persistència de LiveUSB (conservant fitxers durant els reinicis; aquesta característica és només per a Ubuntu)
No s'admeten més d'una instal·lació al mateix dispositiu.

### Instal·lació del disc dur

Aquest mode d'instal·lació realitza una instal·lació de xarxa o "instal·lació frugal" sense CD, similar a la realitzada pel Win32-Loader.
Les característiques distintives d’UNetbootin són el seu suport per a una gran varietat de distribucions de Linux, la seva portabilitat, la seva capacitat per carregar fitxers d’imatges de disc personalitzades (inclosa la imatge ISO) i el seu suport tant per a Windows com per a Linux. A diferència de Wubi, i similar al Win32-Loader, quan s’instal·la al disc dur, UNetbootin s’instal·la en una partició, no en una imatge de disc, creant així una configuració d’arrencada dual entre Linux i Windows.

## Recepció

Una revisió a la revista Full Circle al febrer de 2021 afirmava que "malgrat la interfície amb un aspecte bastant primitiu, UNetbootin funciona a la perfecció, permetent escriure gairebé qualsevol distribució Linux o BSD a una memòria USB per provar-la o instal·lar-la. És un gran exemple de la filosofia Unix: una aplicació que fa una cosa i ho fa bé ".

## Vegeu també

* Rufus
* Etcher
* USB en directe
* Windows To Go

## Referències

* 1 2 3 4 5 6 Kovacs, Geza. «UNetbootin». GitHub. Arxivat de l'original el 10 novembre 2020. [Consulta: 11 novembre 2020].
* ↑ Kovacs, Geza. «Download UNetbootin 6.81», 06-10-2020. Arxivat de l'original el 2020-10-06.
* ↑ Geza Kovacs (tuxcantfly). «Install Ubuntu Without a CD». Ubuntu. [Consulta: 10 octubre 2007].
* ↑ «UNetbootin». Softpedia, 09-11-2020. Arxivat de l'original el 6 octubre 2020. [Consulta: 11 novembre 2020]."UNetbootin".
* ↑ «UNetbootin». Yep!, 10-11-2020. Arxivat de l'original el 11 novembre 2020. [Consulta: 11 novembre 2020].
* ↑ Hunt, Adam. «Review - UNetbootin». Full Circle magazine, 26-02-2021. Arxivat de l'original el 26 febrer 2021. [Consulta: 26 febrer 2021].

## Enllaços externs

* UNetbootin - Lloc web oficial
# Standard Edition

Standard Edition és una les obres d'art més conegudes de Rodney Graham. Es tracta d'una escultura híbrida que combina text i objecte. Actualment forma part de la col·lecció permanent del Museu d'Art Contemporani de Barcelona (MACBA).

## Autor

L'intel·lectualisme que impregna les obres de Rodney Graham no li ha impedit ser reconegut internacionalment. Amb una estètica freda i amb un llenguatge minimalista, bona part de les seves obres es plantegen com a comentaris visuals a textos i autors que han estat referents en la producció cultural occidental: Georg Büchner, Edgar Allan Poe, Herman Melville, Raymond Roussel i sobretot Sigmund Freud. Les seves obres (llibres, objectes escultòrics, pel·lícules, enregistraments musicals, performances, fotografies i pintures) sovint segueixen una lògica circular o de loop creada a partir de les representacions que alimenten la nostra imatge del món. D'altra banda, com Freud, Graham s'ha interessat i ha explorat la foscor, els somnis i la marginalitat.
Si bé Rodney Graham comparteix el llenguatge minimalista d'autors contemporanis com els que van formar el grup de Vancouver a finals dels seixanta (Ken Lum, Jeff Wall i Ian Wallace), les seves referències culturals centren la seva obra en l'element textual. Hereu de la tradició que arrenca amb Stéphane Mallarmé i Raymond Roussel i que entronca amb l'estructuralisme, Graham entén el text com a productor de significat.

## Descripció i anàlisi

Les seves creacions d'objectes-llibre són una sèrie d'obres en què l'artista utilitza llibres d'autors dels segles XIX i XX per convertir-los en una peça objectual. En alguns casos, folra llibres ja editats; en d'altres, intervé d'una manera visual en el text; i sovint dissenya capses i màquines de lectura o transforma el text en un objecte escultòric.
Standard Edition és una les obres més conegudes de l'autor. Graham situa els 24 volums de les obres completes de Freud en una caixa amb forma de lleixa de metall subjectada a la paret i hi intercala els llibres amb una lògica pragmàtica: és el gruix de cada volum el que determina la progressió dels espais buits. L'obra conté una clara referència al minimalisme de les caixes i espais cúbics de Donald Judd, un dels artistes visuals que ha influït més en Rodney Graham. Més que d'apropiació, i al·ludint a l'ús recurrent de llibres en les seves obres, Graham parla d'«indexació», en el sentit que el seu art s'annexa a obres ja existents, en aquest cas filosòfiques.

## Exposicions

* 10 de febrer de 2009 – 17 de maig de 2009: Museu d'Art Contemporani (Basilea)

## Referències

* 1 2 3 4 5 «Col·lecció MACBA. Rodney Graham. Standard Edition». MACBA, 2011. [Consulta: 19 juliol 2012].

## Bibliografia

* Arnold, Grant; Heynen, Julian; Lerm Hayes, Christa-Maria [et al.].. Rodney Graham. A través del bosc. MACBA, 2010. ISBN 978-84-92505-24-1. Arxivat 2012-12-17 a Wayback Machine.

## Enllaços externs

* Rodney Graham i Friedrich Meschede parlen sobre l'exposició Arxivat 2016-03-03 a Wayback Machine. a Ràdio Web MACBA
# Brachygalba

Brachygalba és un gènere d'ocells de la família dels galbúlids (Galbulidae). Aquest jacamars, habiten principalment en selves humides de la zona neotropical, des de Panamà, per l'est dels Andes, fins al nord de Bolívia i l'oest de l'Amazònia del Brasil.

## Llista d'espècies

S'han descrit quatre espècies dins aquest gènere:
* jacamar carablanc (Brachygalba albogularis).
* jacamar capclar (Brachygalba goeringi).
* jacamar bru (Brachygalba lugubris).
* jacamar dorsifosc (Brachygalba salmoni).

## Referències

* ↑ El gènere Brachygalba a TAXONOMICON Rev. 8-07-2010
# Soroll gaussià

El soroll gaussià és aquell soroll que té una funció de densitat de probabilitat igual a la de la distribució normal, que també es coneix com a distribució gaussiana. En altres paraules, els valors que pot prendre el soroll segueixen una distribució gaussiana.
La funció de densitat de probabilitat $p$ d'una variable aleatòria gaussiana $z$ ve donada per:
    $p_{G}(z)={\frac {1}{\sigma {\sqrt {2\pi }}}}e^{-{\frac {(z-\mu )^{2}}{2\sigma ^{2}}}}$
on $z$ representa el nivell gris, $\mu$ el valor mitjana i $\sigma$ és la desviació estàndard.
Un cas especial és el soroll blanc gaussià, en què els valors del soroll en dos instants de temps són idènticament distribuïdes i estadísticament independents (i per tant no correlades). En l'assaig i modelatge de canals de comunicacions, el soroll gaussià s'utilitza com a soroll blanc additiu per generar soroll additiu blanc gaussià.
En telecomunicacions i xarxes informàtiques, els canals de comunicacions poden ser afectats per soroll gaussià de banda ampla provenint de moltes fonts naturals, com ara les vibracions tèrmiques d'àtoms en els conductors (anomenat soroll tèrmic o soroll de Johnson-Nyquist), soroll de dispar, radiació del cos negre de la terra i d'altres objectes calents, i d'objectes astronòmics com el sol.

## Soroll gaussià en imatges digitals

Les principals fonts de soroll gaussià en imatges digitals sorgeixen durant l'adquisició (deguts a una il·luminació pobra o a una alta temperatura) i/o en la transmissió (com ara soroll en el circuit electrònic). En processament digital d'imatges, el soroll gaussià pot ser reduït usant un filtre espacial, malgrat que en suavitzar una imatge el resultat pot no ser el desitjat, en tornar-se les bores de la imatge borroses, ja que es corresponen a altes freqüències que han resultat bloquejades. Les tècniques convencionals de filtratge espacial per reduir el soroll inclouen el filtratge convolucional mitjà, el filtre medià i el suavitzat gaussià.

## Referències

* 1 2 Tudor Barbu «Variational Image Denoising Approach with Diffusion Porous Media Flow». Abstract and Applied Analysis, 2013, 2013, pàg. 8. DOI: 10.1155/2013/856876.
* ↑ «Handbook for Acoustic Ecology». Barry Truax, 1999. Arxivat de l'original el 2017-10-10. [Consulta: 5 agost 2012].
* 1 2 Philippe Cattin. «Image Restoration: Introduction to Signal and Image Processing». MIAC, University of Basel, 24-04-2012. Arxivat de l'original el 2016-09-18. [Consulta: 11 octubre 2013].
* ↑ ; Simon Perkins; Ashley Walker; Erik Wolfart«Image Synthesis — Noise Generation». [Consulta: 11 octubre 2013].
# Jesper Skibby

Jesper Skibby (Silkeborg, 21 de març de 1964) va ser un ciclista danès, que fou professional entre 1986 i 2000, durant els quals aconseguí una 24 victòries. Destaquen les etapes aconseguides a les tres grans voltes: tres a la Volta a Espanya, una al Tour de França i una al Giro d'Itàlia; i la general de la Volta als Països Baixos.
El novembre de 2006 publicà la seva autobiografia, Skibby- forstaa mig ret (Skibby, entén-me bé), en què confessava haver-se dopat durant més de 10 anys, emprant esteroides, hormones de creixement, testosterona, i EPO.
És fill del també ciclista Willy Skibby.

## Palmarès

* 1987
** Vencedor d'una etapa a la Volta a Dinamarca
* 1988
** Vencedor d'una etapa a la Volta a Dinamarca
* 1989
** Vencedor d'una etapa al Giro d'Itàlia
* 1990
** Vencedor de 2 etapes del Tour de la Comunitat Europea
* 1991
** Vencedor de 2 etapes a la Volta a Espanya
** Vencedor d'una etapa a la Tirrena-Adriàtica
* 1993
** Vencedor d'una etapa al Tour de França
** Vencedor d'una etapa a la Volta als Països Baixos
* 1994
** 1r a la Volta als Països Baixos i vencedor d'una etapa
** Vencedor de 2 etapes a la Volta a Astúries
** Vencedor d'una etapa a la Tirrena-Adriàtica
* 1995
** Vencedor de 2 etapes a la Volta a Dinamarca
** Vencedor d'una etapa a la Volta a Espanya
* 1996
** Vencedor d'una etapa a la Volta a Dinamarca
* 1998
** 1r a l'Omloop der Vlaamse Ardennen - Ichtegem
* 1999
** 1r al Circuit de Getxo
** Vencedor d'una etapa a la Volta a Suècia
** Vencedor d'una etapa a la Volta a Luxemburg
* 2000
** Campió de Dinamarca de CRE (amb Jacob Piil i Nicolai Bo Larsen)

### Resultats al Tour de França

* 1987. 29è de la classificació general
* 1989. 41è de la classificació general
* 1990. Abandona (11a etapa)
* 1991. Abandona (12a etapa)
* 1992. 56è de la classificació general
* 1993. 53è de la classificació general. Vencedor d'una etapa
* 1994. 45è de la classificació general
* 1995. 49è de la classificació general
* 1996. 29è de la classificació general
* 1997. 82è de la classificació general
* 2000. Abandona (7a etapa)

### Resultats a la Volta a Espanya

* 1991. 28è de la classificació general. Vencedor de 2 etapes
* 1994. Abandona
* 1995. 48è de la classificació general. Vencedor d'una etapa

### Resultats al Giro d'Itàlia

* 1989. 14è de la classificació general. Vencedor d'una etapa

## Referències

* ↑ El ex ciclista Jesper Skibby confiesa en un libro que tomó EPO durante años a marca.com (20.11.2006) (castellà)

## Enllaços externs

* Fitxa de Jesper Skibby a sitiodeciclismo.net
# Tetraophasis

Tetraophasis és un gènere d'ocells de la subfamília dels perdicins (Perdicinae), dins la família dels fasiànids (Phasianidae), que habiten en zones de muntanya del Tibet, nord-est de l'Índia i oest de la Xina.

## LListat d'espècies

S'han descrit dues espècies dins aquest gènere :
* Gall nival gorja-roig (Tetraophasis obscurus).
* Gall nival de Szecheny (Tetraophasis szechenyii).

## Referències

* ↑ El gènere Tetraophasis a TAXONOMICON Rev. 15-07-2010 (anglès)
# Velothon Wales

El Velothon Wales és una competició ciclista britànica d'un sol dia que es disputa a Gal·les. Creada el 2015, ja va entrar al calendari de l'UCI Europa Tour.

## Palmarès

| Any | Vencedor | Segon | Tercer |
| 2015 | Martin Mortensen | Ignatas Konovalovas | Gregory Habeaux |
| 2016 | Thomas Stewart | Rasmus Guldhammer | Ian Bibby |
| 2017 | Ian Bibby | Karol Domagalski | Christopher Lawless |

## Enllaços externs

* Pàgina oficial Arxivat 2015-03-10 a Wayback Machine.
* Fitxa a sitiodeciclismo.net
* Fitxa a cqranking.com